Wikiloc - Volta circular als Ports
Tortosa Turisme
Tortosa Turisme on Wikiloc
Volta circular als Ports on Wikiloc

Volta circular als Ports
Volta circular als Ports amb un recorregut de més de 170 km i 2800 metres de desnivell positiu. El punt d'inici i final és l'Antic Escorxador de Tortosa.Una volta dura que ens porta pels dos costats del Massís dels Ports amb paisatges i vistes espectaculars.
Sortim de Tortosa en direcció al pont del Mil·lenari i creuem per seguir recte en direcció la Raval de Crist. Agafem la carretera en dircció al Mas de Barberans i la Sènia. D'aquí cap al Pantà d'Ulldecona i Fredes. Aquesta primers 60 kms són costa amunt.
De Fredes anem cap al Boixar i Castell de Cabres amb una carretera que va fent petites pujades i baixades durant 30 kms fins arribar al punt més alt de la ruta. Girarem a la dreta per anar a Herbes, Peñarroya de Tastavins , Fuentespalda i Valderrobles. Aquests 40 kms són la majoria costa avall, amb alguna pujadeta.
De Valderrobles agafem la carretera en direcció Arnes, Horta de Sant Joan, Prat de Comte i Xerta. Aquest tros és bastant rodador, amb una pujada d'un km passat Horta de Sant Joan i el tros últim amb baixada. Seguirem la C-12 en direcció a Tortosa, passant per Aldover i l'EMD de Jesús.